# Specialet spedition og shipping - plan for oplæring af elev inden for kontoruddannelsen

God uddannelse kræver planlægning. Et veltilrettelagt uddannelsesforløb er et vigtigt grundlag for at sikre, at eleven gennemfører uddannelsen og bliver en dygtig faglært.

Skab gode rammer for oplæring

På [www.dinkontorelev.dk](http://www.dinkontorelev.dk) er samlet inspiration, gode råd og praktisk vejledning til at skabe et godt uddannelsesforløb for kontorelever. [www.dinkontorelev.dk](http://www.dinkontorelev.dk) rummer både erfaringer og tips fra oplæringsansvarlige og et værktøj til selv at sammensætte et forløb, der omfatter både preboarding, onboarding, oplæringen og afslutningen. Det er også muligt at læse mere om, hvad der skabes gode rammer for oplæring, og hvad man som virksomhed skal være opmærksom på i forhold til at skabe et godt uddannelsesforløb.

Lav en plan for oplæringen

Der skal udarbejdes en plan for, hvordan eleven oplæres i de oplæringsmål, der er knyttet til specialet spedition og shipping, og Det faglige Udvalg for Kontoruddannelser har udarbejdet denne skabelon som støtte til at udarbejde planen.

Minimumskrav

Oplæringen af elever inden for specialet spedition og shipping er opdelt i henholdsvis bundne og valgfrie oplæringsmål, og minimumskravet er:

* 8 bundne oplæringsmål, som alle elever skal oplæres i, og
* valgfrie oplæringsmål, hvor der skal vælges mål svarende til samlet mindst 100 point.

Niveau for oplæring

Der er to niveauer for, hvor godt eleven skal kunne udføre det enkelte oplæringsmål ved afslutningen af uddannelsen. De to niveauer fremgår af de to kolonner til højre i skemaet nedenfor:

* Eleven kan løse opgaven **med hjælp**: Eleven løser opgaven rutineret sammen med andre. Store dele af opgaven løses selvstændigt.
* Eleven kan løse opgaven **selvstændigt**: Eleven løser opgaven selvstændigt fra start til slut og kan formidle viden til andre.

De 8 bundne mål skal opnås på det højeste niveau, dvs. ”Eleven løser opgaven selvstændigt”, mens man under de valgfrie mål kan vælge mellem to niveauer. Hvert valgfrit mål er tildelt forskellige point afhængigt af, hvilket niveau eleven skal nå ved afslutningen af uddannelsen. Planen for oplæring skal opfylde minimumskravet, men de valgfrie mål og niveauet kan være forskelligt for eleverne i virksomheden, blot hver plan opfylder minimumskravet.

Sikkerhed og miljøkrav

Udover oplæringskravene skal virksomheden også indskærpe eleven nødvendigheden og forståelsen af, at miljøkrav, hygiejnekrav og sikkerhedsregler vedrørende personlig sikkerhed og sikkerhed i forhold til udstyr mv. jf. arbejdsmiljølovgivningens bestemmelser, efterleves.

# Planen:

|  |  |
| --- | --- |
| Elevens navn: |  |
| Uddannelsesaftalens periode: |  |
| Uddannelsesansvarlig i virksomheden:(Overordnet ansvarlig for uddannelsesforløbet) |  |

Oversigt over det samlede forløb

Her kan anføres, om eleven skal være i samme afdeling/område under hele uddannelsesaftalen eller skal være i skiftende afdelinger/områder.

På [www.lærepladsen.dk](http://www.lærepladsen.dk) kan virksomhed og elev desuden finde detaljer om planlagte skoleophold, mv.

|  |  |  |
| --- | --- | --- |
| Periode | Afdeling/område(Hvor skal eleven oplæres) | Oplæringsansvarlig(Ansvarlig for den konkrete oplæring) |
|  |  |  |
|  |  |  |
|  |  |  |

(flere rækker kan tilføjes)

Planlagte samtaler

I løbet af oplæringsperioden afholdes mindst 3 evalueringssamtaler. Den første samtale afholdes umiddelbart inden prøvetidens udløb (de første 3 måneder). Samtalerne kan blandt andet handle om, hvordan den forudgående periode er gået, og hvilke mål der er for den kommende periode. Planen for oplæring kan justeres i forbindelse med samtalerne.

Virksomheden og eleven evaluerer løbende oplæringens forløb. Formålet er, at elev og virksomhed løbende følger op på den indgåede aftale om uddannelse og dermed i fællesskab skaber de bedste rammer for faglig og personlig udvikling.

|  |  |
| --- | --- |
| Dato  | Planlagte samtaler (Hvem deltager) |
|  |  |
|  |  |
|  |  |
|  |  |

(flere rækker kan tilføjes)

Mere information

Hvis virksomheden allerede er godkendt til at uddanne elever, vil godkendelsen fremgå af [www.lærepladsen.dk](http://www.lærepladsen.dk), og ellers kan erhvervsskolen/handelsskolen kontaktes om godkendelse.

Erhvervsskolerne hjælper desuden gerne med vejledning og støtte til ansættelse af elever og udarbejdelse af oplæringsplan. Find erhvervsskolen/handelsskolen på [www.uddannelsesnaevnet.dk/erhvervsuddannelser/kontoruddannelsen](http://www.uddannelsesnaevnet.dk/erhvervsuddannelser/kontoruddannelsen).

Det er Det faglige Udvalg for Kontoruddannelser, der er ansvarlig for kontoruddannelsen med specialer. Læs mere om uddannelsen på <https://www.uddannelsesnaevnet.dk/erhvervsuddannelser/kontoruddannelsen>.

# De konkrete oplæringsmål

|  |  |  |
| --- | --- | --- |
| Bundne målAlle elever inden for specialet spedition og shipping skal oplæres i følgende funktioner:  | Kan løse selvstændigt (sæt x) | Kommentarfelt Her kan uddybes, hvilke arbejdsopgaver der indgår i målet, og hvor og hvornår målet indgår i oplæringen.  |
|  | Håndtere kundeservice, herunder intern, ud fra virksomhedens krav til service og kundernes kulturelle forskelligheder. |  |  |
|  | Afdække kunders behov for transportydelser og vejlede om optimale løsninger. |  |  |
|  | Planlægge, administrere og følge op på transportydelser, herunder i forhold til blandt andet frister og opfyldelse af aftalen. |  |  |
|  | Følge virksomhedens instrukser for kvalitetsstyring af transport/disponering, herunder i forhold til eventuelle certificeringer. |  |  |
|  | Udføre sine opgaver ud fra kendskab til virksomhedens omkostningsstruktur for transportydelser. |  |  |
|  | Udarbejde dokumenter, der er forbundet med virksomhedens aftaler. |  |  |
|  | Følge virksomhedens instrukser for håndtering af personoplysninger og for fortrolige oplysninger. |  |  |
|  | Planlægge og prioritere egne daglige arbejdsopgaver. |  |  |

| Valgfrie mål Eleven skal oplæres i valgfrie mål svarende til minimum 100 point. Sæt X i forhold til, hvilket niveau eleven skal nå i de mål, der skal indgå i oplæringen, og sammentæl til sidst i skemaet pointene fra de to kolonner. | Kan løse med hjælp | Kan løse selvstændigt | Kommentarfelt Her kan uddybes, hvilke arbejdsopgaver der indgår i oplæringen, og hvor og hvornår det foregår. Der er desuden mulighed for at notere, når målet er nået. |
| --- | --- | --- | --- |
|  | Håndtere kontakt på fremmedsprog til kunder, leverandører og/eller internt. | 5 | 10 |  |
|  | Sælge standardløsninger og eventuelle supplerende ydelser, herunder terminalydelser/oplagring. | 5 | 10 |  |
|  | Sælge skræddersyede løsninger, hvor transporten tilpasses kundens behov.  | 5 | 10 |  |
|  | Administrere kunde- og/eller produktinformation i digitale systemer. | 5 | 10 |  |
|  | Håndtere kunders henvendelser med klager og reklamationer i overensstemmelse med virksomhedens procedurer og regler. | 5 | 10 |  |
|  | Planlægge transport i forhold til godsets beskaffenhed, infrastruktur og miljømæssige hensyn. | 5 | 10 |  |
|  | Håndtere kapacitetsplanlægning og-styring af transporter og/eller terminalydelser. | 5 | 10 |  |
|  | Håndtere kørselsdisponering og ruteplanlægning. | 5 | 10 |  |
|  | Håndtere krav til emballering i forbindelse med transporter. | 5 | 10 |  |
|  | Håndtere regler for transport af farligt gods.  | 5 | 10 |  |
|  | Håndtere aftaler med 3. part om at laste og losse. | 5 | 10 |  |
|  | Udarbejde standardaftaler om transporter, terminalydelser, oplagring mv. | 5 | 10 |  |
|  | Udarbejde individuelle aftaler om transporter, terminalydelser, oplagring mv. | 5 | 10 |  |
|  | Benytte standardaftaler om forsikring i forhold til transportaftaler.  | 5 | 10 |  |
|  | Håndtere klarering/toldprocedurer ved transport og evt. toldoplagring. | 5 | 10 |  |
|  | Håndtere krav om certifikater og andre beviser i forbindelse med transporter. | 5 | 10 |  |
|  | Indhente tilladelser vedrørende transporten, herunder havnetilladelser, polititilladelser mv.  | 5 | 10 |  |
|  | Udvikle eller forbedre services/processer, herunder i forhold til i f.eks. mere bæredygtig transport og grøn omstilling. | 5 | 10 |  |
|  | Anvende AI-værktøjer til f.eks. procesoptimering, informationssøgning eller skriftlig kommunikation under overholdelse af virksomhedens etiske og sikkerhedsmæssige retningslinjer. | 5 | 10 |  |
|  | Deltage i implementering og vedligeholdelse af software-robotter/RPA i virksomhedens arbejdsprocesser. | 5 | 10 |  |
|  | Kalkulere priser/omkostninger.  | 5 | 10 |  |
|  | Udarbejde salgstilbud. | 5 | 10 |  |
|  | Anvende betalingsbetingelser og betalingsformer. | 5 | 10 |  |
|  | Fakturere.  | 5 | 10 |  |
|  | Udarbejde budgetopfølgning eller nøgletal i forhold til egen kundeportefølje/afdeling.  | 5 | 10 |  |
|  | Håndtere virksomhedens egne reklamationer overfor leverandører/3. part. | 5 | 10 |  |
|  | **De afkrydsede point fra de to kolonner** **udgør samlet mindst 100 point og i alt: \_\_\_\_\_**  |  |  |  |

|  |  |
| --- | --- |
| Fokusområder, der ligger uden for Det faglige Udvalg for Kontoruddannelsers oplæringsmål Dette skema er valgfrit at udfylde og kan anvendes i de tilfælde, hvor virksomheden og eleven aftaler fokusområder, der ikke rummes i de oplæringsmål, der indgår i uddannelsen. | Kommentarfelt  |
|  |  |  |
|  |  |  |
|  |  |  |
|  |  |  |

(flere rækker kan tilføjes)